Der var design på programmet på Godsbanen, hvor Aarhus Letbane mandag præsenterede udseendet af Danmarks første letbanetog.

De nye letbanetog bliver i grå og blå farver med rød på døre og holdegreb.

Designet er et samarbejde mellem specialister fra leverandøren, ASAL-konsortiet, stadsarkitekt Stephen Willacy samt repræsentanter for Midttrafik og Aarhus Letbane.

Ambitionen for Aarhus Letbane er at give letbanetogene et skandinavisk udtryk, der refererer til stilsikker minimalisme og høj funktionalitet.

Byggeriet er allerede i fuld gang flere steder i byen, og Letbanen skal efter planen køre på skinner i 2017.

Du kan se en præsentation af Letbanen og de nye tog øverst på siden.